Valentín Elizalde
Valentín Elizalde Valencia (jdb. 1 sibat 1979 li Jitonhueca, Sonora, Meksîk - m. 25 çiriya paşîn 2006 li Reynosa, Tamaulipas, Meksîk) ku bi navê El Gallo de Oro ("Dîkê Zêrîn")  jî tête nasîn, stranbêjekî meksîkî bû. Elizalde di muzîka meksîkî ya herêmî de bi şêwazên banda û norteño bi nav û deng û serketî bû.

Jiyana wî 
Elizalde li gundê Jitonhueca nêzîkî bajarê Etchojoa (Sonora) hate dinê. Dûv re ew çû Guadalajara û paşê jî Guasave. Li vir bi bav û birayê xwe re çend salan bi cih bûn. Bavê wî di rûdaneke tirombêlê de li fetlonekeke rê ya bi navê Curva de la muerte ("Fetloneka mirinê") yê bajarê Villa Juárez mir. Jina berê ya Elizalde, Blanca Vianey Durán Brambila, di 20ê hezîrana 2016an de li Cajeme hate kuştin.

Kariyer 
Di sala 2007an de, Elizalde ji bo xelatên Grammy wek namzed hat hilbijartin.

Kuştin 
Di 25ê çiriya paşîn a 2006an de, wesayîta Elizalde, piştî derketina konserekê li Reynosa hate gulebarandin. Ji xeynî Elizalde, kuafor û alîkarekî wî jî hatine kuştin.  Tê bawerkirin ku egera kuştina Elizalde ew e ku di konsereke stranên cureyê corrido straneke bi navê A Mis Enemigos ("Ji dijminên min re") li dijî rêxistina tiryakfiroş a Los Zetas gotiye û ji ber vê hingê hate kuştin.

Kujerê bergûman ê Elizalde û endamê Los Zetas, Raúl Hernández Barrón, di 22ê adara 2008an de li Coatzintla hate girtin.

Çavkanî 

Stranbêj
Meksîk
Jidayikbûn 1979
Mirin 2006